સંબંધ થઈ જાય તો : ગુરુનાનકને તેમના પિતાએ ગુસ્સે થઈને વેપાર કરવા માટે વીસ રૂપિયા આપ્યા અને કહ્યું કે જા વેપાર કરીને તારો જીવનનિર્વાહ કર. ગુરુનાનક દેવ સંત હતા. તેમણે વીસ રૂપિયાની હિંગ ખરીદી અને જયાં સંતોનો એક ભંડારો ચાલી રહ્યો હતો ત્યાં ગયા. તે વખતે દાળ બની રહી હતી. તેમાં હીંગનો વઘાર કરવામાં આવ્યો અને ૫છી બધાને દાળ પીરસવામાં આવી. લોકોએ પ્રેમથી ભોજન કર્યું અને પ્રસન્ન થયા. સવારે જ્યારે નાનક ઘેર ૫હોંચ્યા ત્યારે જોયું તો પિતાજી ખૂબ નારાજ હતા. તેમણે પૂછ્યું કે પૈસાનું શું કર્યું ? નાનકજીએ આખી વાત કરી અને કહ્યું કે પિતાજી ! મેં એવો વેપાર કર્યો છે કે ભવિષ્યમાં હજારગણું થઈને પાછું આવશે. આજે વાસ્તવમાં ગુરુનાનક સાહેબની યાદમાં અમૃતસરમાં સુવર્ણમંદિર વિદ્યમાન છે, જે કરોડો-અબજોનું છે. મિત્રો, આ ભગવાનની સાથે વેપાર કરવાનો લાભ છે. મેં વિચાર કર્યો કે કરોડોનું મંદિર કેવું હશે, જેમાં ગુરુનાનક સૂતા છે. મિત્રો આ મહત્વ છે ભગવાનની સાથે જોડાવાનું, તેની સાથે સંબંધ બાંધવાનું.